sagorsarker/bangla-wikipedia huggingface dataset:
গঙ্গারামপুর ইউনিয়ন, শালিখা

গঙ্গারামপুর ইউনিয়ন বাংলাদেশের খুলনা বিভাগের মাগুরা জেলার শালিখা উপজেলার একটি ইউনিয়ন পরিষদ। এটি ১১১.০৩ কিমি২ (৪২.৮৭ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,২৯২ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ১৩টি।
সাই মাঞ্জরেকর

সাই মাঞ্জরেকর (জন্ম: ১৯ আগস্ট ১৯৯৮) একজন ভারতীয় অভিনেত্রী এবং মডেল, যিনি অভিনেতা সালমান খানের বিপরীতে দাবাং ৩ চলচ্চিত্রে ভূমিকা প্রদানের মাধ্যমে অভিনয়ে আত্মপ্রকাশ করেছিলেন। সাইয়ের পিতা হিন্দি চলচ্চিত্রের অভিনেতা মহেশ মাঞ্জরেকর এবং মাতা অভিনেত্রী ও প্রযোজক মেধা মাঞ্জরেকর। সালমান খানের সাথে আইফা পুরস্কারের রেড কার্পেট ইভেন্টে উপস্থিত হওয়ার পর সাই মাঞ্জরেকর ব্যাপক প্রশংসা অর্জন করেছিলেন।
সাই মাঞ্জরেকর একজন অভিনেত্রী এবং মডেল যিনি মুম্বইয়ের বাসিন্দা। তিনি অভিনেতা মহেশ মাঞ্জরেকরের মেয়ে। তিনি ১৯৯৮ সালের ২৯ আগস্ট জন্মগ্রহণ করেছিলেন এবং মুম্বই'তেই তিনি বেড়ে ওঠেছিলেন। তিনি মুম্বইয়ের ধীরুভাই আম্বানি ইন্টারন্যাশনাল স্কুল এবং জুনিয়র কলেজ থেকে পড়াশোনা করেছেন। জুনিয়র কলেজের প্রথম বর্ষে অধ্যয়নকালীন তিনি মডেলিংয়ের জগতে প্রবেশ করেছিলেন এবং বিভিন্ন ব্র্যান্ডের সাথে বিজ্ঞাপনে কাজ করেছিলেন। বাল্যকাল থেকেই নাচ এবং ফ্যাশনের প্রতি তার ঝোঁক ছিলো। তিনি শাস্ত্রীয় নৃত্য শিখতে শুরু করেছিলেন, পরবর্তীতে ফ্যাশন শো এবং মডেলিংয়ে অংশ নেন। ২০১৯ সালে সলমান খানের সঙ্গে "দাবাং ৩" চলচ্চিত্রে সাই'য়ের অভিনয়ের ঘোষণা দেওয়া হলে তিনি আলোচনায় আসেন।
সাই মাঞ্জরেকর তার কর্মজীবন শুরু করেছিলেন মডেলিংয়ের মাধ্যমে। বিভিন্ন ব্র্যান্ডের সাথে তিনি বিজ্ঞাপনের কাজ করেছিলেন। বাল্যকাল থেকেই তিনি চলচ্চিত্রের সেটে বড় হয়েছেন এবং অভিনয়ক্ষেত্র সম্বন্ধে তার ভালো ধারণা ছিল। সাই একজন পরিচালক হিসেবে তার কর্মজীবন শুরু করতে চেয়েছিলেন। পরবর্তীতে ২০১৯ সালে সালমান খানের বিপরীতে "দাবাং ৩" চলচ্চিত্রে অভিনয়ের সুযোগ পেলে আলোচনায় উঠে আসেন তিনি। ২০১৯ সালের ২৫ ডিসেম্বর চলচ্চিত্রটি মুক্তি পায় এবং বক্স অফিসে প্রায় ২৩১ কোটি রুপি উপার্জন করে। চলচ্চিত্রটির। আধ্যমে সাই বলিউডে অভিষেক করেন।
বারৈয়াঢালা রেলওয়ে স্টেশন

বারৈয়াঢালা রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার সীতাকুন্ড উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে বারৈয়াঢালা রেলওয়ে স্টেশন তৈরি করা হয়।
বারৈয়াঢালা রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
গীতা বালি

গীতা বালি (১৯৩০ – ২১শে জানুয়ারি ১৯৬৫) হিন্দি ভাষার চলচ্চিত্রে অভিনয় করা একজন ভারতীয় চলচ্চিত্র অভিনেত্রী ছিলেন। অভিনয়ের জন্য তিনি বলিউডের অন্যতম স্বতঃস্ফূর্ত এবং অভিব্যক্তিক তারকা হিসাবে বিবেচিত হন।
গীতা বালি ১৯৩০ সালে ব্রিটিশ ভারতের পাঞ্জাব প্রদেশের অমৃতসর হরিকীর্তন কৌর নামে জন্মগ্রহণ করেছিলেন। যখন তিনি চলচ্চিত্র জগত থেকে অভিনয়ের জন্য বেশি প্রস্তাব পেতে শুরু করেছিলেন তখন তাঁর পরিবারসহ ভারতের মহারাষ্ট্রের মুম্বই চলে এসেছিলেন।
গীতা বালি মাত্র ১২ বছর বয়সে একজন শিশু অভিনেত্রী হিসাবে চলচ্চিত্র জীবন শুরু করেছিলেন; তাঁর প্রথম চলচ্চিত্রটির নাম ছিল "দ্য কবলার"। তিনি ১৯৪৬ সালে মুক্তিপ্রাপ্ত "বদনামী" নামক চলচ্চিত্রের মূল চরিত্রে অভিনয়ের মাধ্যমে চলচ্চিত্র জগতে অভিষেক করেছিলেন।
গীতা বালি ১৯৫০-এর দশকে অভিনয় জগতের একজন তারকা হয়ে উঠেছিলেন। তিনি এর পূর্বে ১৯৫০ সালে মুক্তিপ্রাপ্ত "বাওরে নয়ন"এ (১৯৫০) তাঁর ভাবী 
দেবর রাজ কাপুরের সাথে এবং "আনন্দ মঠে" তাঁর ভাবী শ্বশুর পৃথ্বীরাজ কাপুরের সাথেও কাজ করেছিলেন। কাপুর পরিবারে অন্যান্য অভিনেত্রীর বিয়ের পরে চলচ্চিত্র ছেড়ে দেওয়ার ধারার বিপরীতে গিয়ে, গীতা বালি তাঁর মৃত্যুর আগে পর্যন্ত অভিনয় করে গিয়েছেন। তাঁর শেষ চলচ্চিত্রটি ১৯৬৩ সালে মুক্তি পেয়েছিল; যার নাম ছিল "জব সে তুমহে দেখা হ্যায়"। তিনি তাঁর অভিনয়ের প্রায় ১৪ বছরের দীর্ঘ জীবনে প্রায় ৭০টিরও অধিক চলচ্চিত্রে অভিনয় করে গেছেন। সুরিন্দর কাপুরকে একজন প্রযোজক হিসেবে প্রতিষ্ঠিত হতে গীতা বালি সর্বাত্মক সহযোগিতা করেছিলেন।
১৯৪৭ সালের পূর্বে তিনি তাঁর পরিবারের সাথে পাঞ্জাবের অমৃতসরে থাকতেন। তাঁর বাবা কর্তার সিং একজন দার্শনিক হিসাবে পরিচিত ছিলেন। তিনি ছিলেন একাধারে একজন শিখ পণ্ডিত এবং কীর্তন (শিখ ভক্তি সংগীত) গায়ক। তাঁর নানা তখত সিং (১৮৭০ – ১৯৩৭) শিখ কন্যা মহাবিদ্যালয়ের প্রতিষ্ঠাতা ছিলেন; যেটি মেয়েদের জন্য একটি আবাসিক বিদ্যালয় ছিল এবং এটিই ১৯০৪ সালে ফিরোজপুরে প্রতিষ্ঠিত প্রথম স্কুল ছিল। তাঁর বড় ভাই দিগ্বিজয় সিং বালি ছিলেন একজন চলচ্চিত্র পরিচালক। ১৯৫২ সালে তাঁর এবং অশোক কুমার অভিনীত "রাগ রঙ" চলচ্চিত্রটি তাঁর ভাই-ই পরিচালনা করেছিলেন। পিতা-মাতা তাঁদের কন্যা, হরিকীর্তন (গীতা বালি) এবং হরদর্শনকে শাস্ত্রীয় সংগীত, নৃত্য, ঘোড়ায় চড়া এবং গাটকা তলোয়ার খেলা শেখার জন্য উৎসাহিত করতেন। রক্ষণশীল শিখরা সামাজিকভাবে তাঁদের পরিবারকে বর্জন করেছিল, কারণ তারা মেয়েদের প্রকাশ্যে অভিনয় করা পছন্দ করেনি এবং তারা প্রেক্ষাগৃহগুলোতে পিকেটিং করেছিল।
১৯৫৫ সালের ২৩শে আগস্ট তারিখে গীতা শাম্মি কাপুরের সাথে বিবাহ বন্ধনে আবদ্ধ হন; তাঁর সাথে তিনি "কফি হাউজ" চলচ্চিত্রে কাজ করেছিলেন। তাঁদের দুটি সন্তান ছিল, একটি ছেলে (আদিত্য রাজ কাপুর) এবং একটি মেয়ে (কাঞ্চন)।
১৯৬৫ সালের ২১শে জানুয়ারি তারিখে রাজিন্দর সিং বেদির উপন্যাস "এক চাদর মইলি সি" অবলম্বনে "রানো" নামে একটি পাঞ্জাবি চলচ্চিত্রের শ্যুটিংয়ের সময় তিনি প্রচণ্ড শীতে মারা গিয়েছিলেন। তিনি উক্ত চলচ্চিত্রটি পরিচালনা করছিলেন। বালির অকাল মৃত্যুতে বিধ্বস্ত বেদী তাঁর এই প্রকল্পটি ত্যাগ করেন। তিনি পরে লিখেছিলেন যে, তিনি তাঁর জ্বলন্ত চিতার আগুনে "এক চাদর মইলি সি" উপন্যাসটি রেখেছিলেন।
শিলাইদহ ইউনিয়ন

শিলাইদহ ইউনিয়ন বাংলাদেশের খুলনা বিভাগের কুষ্টিয়া জেলার কুমারখালী উপজেলার একটি প্রশাসনিক অঞ্চল। এটি ৬৪.৪১ কিমি২ (২৪.৮৭ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,২৩৮ জন। ইউনিয়নটিতে মোট গ্রামের সংখ্যা ১৭টি ও মৌজার সংখ্যা ১৭টি।
৬৩ তম স্টেশন

৬৩ তম স্টেশন হল শিকাগো গণপরিবহন কর্তৃপক্ষের ‘‘এল’’ ব্যবস্থার একটি স্টেশন, যা রেড লাইনে পরিষেবা পরিবেশন করে। স্টেশনটি ড্যান রায়ান এক্সপ্রেসওয়ের মাঝখানে অবস্থিত এবং এনগলউড এলাকায় রেল পরিষেবা পরিবেশন করে। এটি এনগলউড ইউনিয়ন স্টেশনের কাছে অবস্থিত, পূর্বে পেনসিলভেনিয়া রেলপথ, নিউ ইয়র্ক সেন্ট্রাল এবং রক আইল্যান্ড লাইনগুলির জন্য রেল পরিষেবা পরিবেশন করত। প্রাক্তন পেনসিলভেনিয়া রেলপথ ট্র্যাকগুলি (বর্তমানে এনএসের মালিকানাধীন) স্টেশনটিকে উপর দিয়ে অতিক্রম করে।
ড্যান রায়ান শাখার অন্য আটটি স্টেশনের মতো, ৬৩ তম স্টেশনটি একটি সাধারণ নকশার আওতায় স্থপতি সংস্থা স্কিডমোর, ওউংস এবং মেরিল দ্বারা নির্মিত। ২০০৫ থেকে ২০০৬ সাল পর্যন্ত পুরোপুরি সংস্কার হওয়ার আগে স্টেশনটি ২৮ সেপ্টেম্বর, ১৯৬৯ সালে খোলা হয়।
২০১৩ সালে, রেড লাইন দক্ষিণ পুনর্নির্মাণ প্রকল্পের অংশ হিসাবে একটি নতুন লিফট স্থাপন করা (গারফিল্ড এবং ৮৭ তম) সহ স্টেশনটি সংস্কার করা হয় এবং ড্যান রায়ান শাখার সমস্ত স্টেশনকে প্রবেশযোগ্য করা হয়।
সিটিএ
সীতাকুণ্ড রেলওয়ে স্টেশন

সীতাকুন্ড রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার সীতাকুন্ড উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে সীতাকুন্ড রেলওয়ে স্টেশন তৈরি করা হয়।
সীতাকুন্ড রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
বাড়বকুণ্ড রেলওয়ে স্টেশন

বাড়বকুন্ড রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার সীতাকুন্ড উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে বাড়বকুন্ড রেলওয়ে স্টেশন তৈরি করা হয়।
বাড়বকুন্ড রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
নাসিম বানু

নাসিম বানু (৪ঠা জুলাই ১৯১৬ – ১৮ই জুন ২০০২) একজন ভারতীয় চলচ্চিত্র অভিনেত্রী। তাঁকে নাসিম বলে ডাকা হত। তিনি "বিউটি কুইন" এবং "ভারতীয় চলচ্চিত্রের প্রথম মহিলা সুপারস্টার" হিসাবে পরিচিত ছিলেন। তিনি ১৯৩০-এর দশকের মাঝামাঝি সময়ে তাঁর অভিনয় জীবন শুরু করেছিলেন। তিনি ১৯৫০-এর দশকের মাঝামাঝি পর্যন্ত অভিনয় করে গেছেন। তাঁর প্রথম চলচ্চিত্রটি ছিল সোহরাব মোদীর সাথে "খুন কা খুন" (হ্যামলেট); যেটি ১৯৩৫ সালে মুক্তি পেয়েছিল। এই চলচ্চিত্রটি মিনার্ভা মুভিটোনের ছত্রছায়ায় নির্মিত হয়েছিল, যাদের সাথে তিনি বেশ কয়েক বছর অভিনয় করেছিলেন। তিনি ১৯৯৯ সালে মুক্তিপ্রাপ্ত মোদীর "পুকার"এ অভিনয়ের মাধ্যমে অধিক জনপ্রিয়তা অর্জন করেছিলেন; যেখানে তিনি সম্রাজ্ঞী নূর জাহানের চরিত্রে অভিনয় করেছিলেন। সুরকার নওশাদের মতে তিনি তাঁর চলচ্চিত্রের বিজ্ঞাপনে "পরী-চেহরা"র (পরীর মত মুখ) নাসিমকে পেয়েছিলেন। তিনি জনপ্রিয় অভিনেত্রী সায়রা বানুর মা এবং খ্যাতিমান অভিনেতা দিলীপ কুমারের শাশুড়ি ছিলেন।
নাসিম বানু ১৯১৬ সালের ৪ঠা জুলাই তারিখে ব্রিটিশ ভারতের পুরান দিল্লিতে জন্মগ্রহণ করেছিলেন। তাঁর পরিবারের প্রায় সকলেই বিনোদন জগতের সাথে সম্পর্কযুক্ত। তাঁর মা শমশাদ বেগম (ছামিয়ান বাই নামেও পরিচিত ছিলেন) সে সময়ের বিখ্যাত এবং সফল গায়িকা ছিলেন। বছর খানেক পরে, যখন নাসিম খুব জনপ্রিয় ছিলেন এবং প্রায় ৩৫০০ টাকা বেতন উপার্জন করেছেন, তখন তিনি বলেছিলেন যে তাঁর মা তার বৃদ্ধ বয়সেও তাঁর চেয়ে বেশি উপার্জন করেছিলেন। নাসিমের বাবা ছিলেন এক ধনী, জমির মালিক, অভিজাত পরিবারের প্রধান এবং রাজপরিবারের বংশোদ্ভূত। তিনি ছিলেন হাসানপুরের নবাব আবদুল ওয়াহেদ খান।
পূর্বের 'রওশন আরা বেগম' নামে নাসিম দিল্লির কুইন মেরি উচ্চ বিদ্যালয়ে পড়াশোনা করেছিলেন; তাঁর মা শমশাদ বেগম চেয়েছিলেন তিনি একজন ডাক্তার হোন, কিন্তু নাসিম চলচ্চিত্রের প্রতি আগ্রহী ছিলেন এবং যখন থেকে তিনি অভিনেত্রী সুলোচনার (রুবি মেয়ার্স) চলচ্চিত্র দেখেছিলেন, তখন থেকে তাঁকে নিজের আদর্শ মানতেন। কিন্তু তাঁর মা চলচ্চিত্রে অভিনয়ের বিরুদ্ধে ছিলেন। বোম্বে সফরে নাসিম চলচ্চিত্রের শুটিং দেখে আগ্রহী হয়ে ওঠেন এবং একটি সেটে সোহরাব মোদী তাঁকে হ্যামলেটের চলচ্চিত্রে ওফেলিয়ার চরিত্রে অভিনয় করতে নির্বাচন করেন। তাঁর মা অনুমতি দেননি। তখন নাসিম, তাঁর মা রাজি না হওয়া পর্যন্ত, অনশন প্রতিবাদে নেমেছিলেন। এই চরিত্রে অভিনয় করার পরে, নাসিম তাঁর পড়াশুনা আর চালিয়ে যেতে সক্ষম হননি; কারণ সেই সময় এই পেশাকে অত্যন্ত নিম্ন চোখে দেখা হত এবং তাঁর বিদ্যালয় কর্তৃপক্ষ তাঁর অভিনয় করা মেনে নিতে পারেননি।।
কুমিরা রেলওয়ে স্টেশন

কুমিরা রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার সীতাকুন্ড উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে কুমিরা রেলওয়ে স্টেশন তৈরি করা হয়।
কুমিরা রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
ভাটিয়ারী রেলওয়ে স্টেশন

ভাটিয়ারী রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার সীতাকুন্ড উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে ভাটিয়ারী রেলওয়ে স্টেশন তৈরি করা হয়।
ভাটিয়ারী রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
রুগ্মিনী গোপালকৃষ্ণন

রুগ্মিনী গোপালকৃষ্ণন (জন্ম ১৯৩৬ ) একজন ভারতের কর্ণাটিক সংগীতের সরস্বতী বীণা শিল্পী। ১৭ বছর বয়সে তিনি জয়ী প্রেসিডেন্ট পুরস্কার পান ভারতের প্রথম রাষ্ট্রপতি রাজেন্দ্র প্রসাদ এর কাছ থেকে। আকাশবাণীর সাথে এ-টপ গ্রেড আর্টিস্ট উপাধি দেওয়া হয়েছে। এটি একটি স্টেশন যা ১৯৫৪ সাল থেকে ৮ বছরেরও বেশি সময় ধরে তার বীণা আবৃত্তি প্রচার করে আসছে। তিনি জাতীয় ভারতীয় টেলিভিশন চ্যানেল দূরদর্শনে নিয়মিত পরিবেশনা দেন।
শ্রীমত রুগমিনী গোপালকৃষ্ণন তামিলনাড়ুতে জন্মগ্রহণ করেছিলেন। তিনি একজন যুবতি মেয়ে হবার পরে তার পরিবার কেরালায় চলে আসেন। তিনি গায়িকাশিখামণি হরিক্সানল্লুর মুঠিয়া ভাগবতরের নাতনী। তিনি ভারতে কর্ণাটিক সংগীতের পাঠদান, রেকর্ডিং এবং পারফর্মিংয়ের জন্য ৬৫ বছরেরও বেশি সময় ব্যয় করেছেন এবং ভারতের অন্যতম সেরা বীণা শিক্ষক।
তিনি পদ্মভূষণ কে এস নারায়ণস্বামীর সাথে সরস্বতী বীণায় কার্ন্যাটিক সংগীতে গভীর অধ্যয়ন করার জন্য ভারত সরকার সাংস্কৃতিক বৃত্তি প্রাপ্তির আগে তাঁর চাচা, শ্রী নেল্লাই টিভি কৃষ্ণমূর্তির অধীনে সংগীত ও কণ্ঠস্বর বিষয়ে প্রাথমিক প্রশিক্ষণ শুরু করেছিলেন। ১৯৫৪ সালে ১৭ বছর বয়সে তিনি জয়ী প্রেসিডেন্ট পুরস্কার পান ভারতের প্রথম রাষ্ট্রপতির কাছ থেকে যার নাম ছিক রাজেন্দ্র প্রসাদ । তিনি ১৯৫৭ থেকে ১৯৮৬ সাল পর্যন্ত কেরালার তিরুবনন্তপুরমের স্বাথির তিরুনাল কলেজ সংগীত বিভাগের অধ্যাপক এবং বিভাগের প্রধান হিসাবে দায়িত্ব পালন করেছিলেন। তিনি ১৯৮৭ থেকে ১৯৯০ সাল পর্যন্ত পালক্কাদের চেম্বাই মেমোরিয়াল সরকারী সংগীত কলেজে অধ্যক্ষের দায়িত্ব পালন করেন।
তিনি ক্যালিকট ইউনিভার্সিটির স্টাডিজ বোর্ডের সদস্য এবং দিল্লি ও তিরুবনন্তপুরমের জন্য অল ইন্ডিয়া রেডিওর অডিশন বোর্ডের সদস্য এবং তামিল ও মালায়ালাম ভাষায় কার্ন্যাটিক সংগীতের বিষয়ে বেশ কয়েকটি ভারত সরকারের বই ও প্রবন্ধ কমিশন করেছেন। আকাশবাণীর সাথে এ-টপ গ্রেড আর্টিস্ট উপাধি দেওয়া হয়েছে, এটি একটি স্টেশন যা ১৯৫৪ সাল থেকে ৮ বছরেরও বেশি সময় ধরে তার বীণা আবৃত্তি প্রচার করে আসছে। তিনি জাতীয় ভারতীয় টেলিভিশন চ্যানেল দূরদর্শনে নিয়মিত পরিবেশনা দেন।
শ্রীমতী। রুগমিনী গোপালকৃষ্ণন তিরুবনন্তপুরমে নিজের বাড়িতে প্রাইভেট পড়ানোর পাশাপাশি সংগীত সংরক্ষণাগারগুলিতে বীনাকে বক্তৃতা ও প্রদর্শন করে চলেছেন। তিনি তাঁর সংগীতশিল্পের জন্য অনেক সম্মান এবং পুরস্কার পাচ্ছেন এবং নিয়মিত ভারতে কর্ণাটিক সংগীত উৎসবে বীণা কনসার্ট দেন।
তিনি 'বীণা বোধিনী' শিরোনামে বিভিন্ন বইয়ের রচনা করেছেন যাতে বিভিন্ন সুরকারের ২০০ এরও বেশি ক্রিত রয়েছে এবং এটি সংগীতের জ্ঞানের মূল্যবান ধন।
অমৃতা পুরী

অমৃতা পুরী (জন্ম: ২০শে আগস্ট ১৯৮৩) হলেন একজন ভারতীয় চলচ্চিত্র অভিনেত্রী। কয়েকটি চলচ্চিত্রের জন্য অডিশন দেওয়ার পরে, রোমান্টিক কমেডি চলচ্চিত্র "আইশা" (২০১০)-এর একটি পার্শ্ব চরিত্রে অভিনয় করে, পুরী অভিনয় জগতে পদার্পণ করেন। এই চলচ্চিত্রের তাঁর অভিনয়ের জন্য তিনি শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার পেয়ে ছিলেন। তিনি অভিনয় জগতে প্রবেশের তিন বছর পর প্রথমবারের মতো বাণিজ্যিকভাবে সফল চলচ্চিত্রের দেখা পান, উক্ত চলচ্চিত্রটির নাম ছিল "কাই পো চে!"।
স্নাতকোত্তর সম্পন্ন করার পরে, পুরী লেখালেখি এবং মঞ্চ নাটক করার মাধ্যমে তাঁর কর্মজীবন শুরু করেছিলেন। তাঁর প্রথম অভিনীত নাটকটি ছিল কাসার ঠাকুর পদমসীর ইংরেজি নাটক "রিটেলিংস ভিউ ফ্রম দ্য স্টেজ"। এক বছরের জন্য তিনি জীবনশৈলী পত্রিকায় স্বাধীনভাবে লেখা দেওয়ার পাশাপাশি বিজ্ঞাপন সংস্থা "ওগিলভির" বিজ্ঞাপন লেখার কাজ করেছিলেন। দিলীপ ভাটিয়াকে দিয়ে নিজের পোর্টফোলিও সম্পন্ন করার পরে, তিনি চলচ্চিত্র এবং বিজ্ঞাপনের জন্য অডিশন দেওয়া শুরু করেন। কিছুদিনের মধ্যেই তিনি "কোটেক্স" এর জন্য তাঁর প্রথম বিজ্ঞাপনটি করেছিলেন এবং পরে "পিপল ফার্স্ট", "গার্নিয়ার" এবং "লোরেয়াল"সহ বেশ কয়েকটি নামকরা প্রতিষ্ঠানের বিজ্ঞাপনে একজন মডেল হিসেবে কাজ করেছিলেন।
বেশ কয়েকটি চলচ্চিত্রের অডিশন দেওয়ার পরে, রাজশ্রী ওঝার পরিচালিত "আইশা" (২০১০) চলচ্চিত্রের মাধ্যমে পুরী তাঁর বলিউড চলচ্চিত্রের সূচনা করেছিলেন। সোনম কাপুর ও অভয় দেওল অভিনীত রোম্যান্টিক কমেডি চলচ্চিত্রটিতে পুরী 'শেফালি ঠাকুর' নামক মূল চরিত্রের একটিতে অভিনয় করেছিলেন। উক্ত চলচ্চিত্রটিতে তাঁর অভিনয়ের জন্য তিনি বেশিরভাগ ইতিবাচক পর্যালোচনা পেয়েছেন, তবে ১৯ কোটি টাকার (২.৭ মিলিয়ন মার্কিন ডলার) বাজেটে নির্মিত চলচ্চিত্রটি মাত্র ২৮.৬৫ কোটি টাকা (৪.১ মিলিয়ন মার্কিন ডলার) আয় করেছিল। এর ফলস্বরূপ এই চলচ্চিত্রটি একটি সংকটপূর্ণ এবং বাণিজ্যিক ব্যর্থতা হিসাবে প্রমাণিত হয়েছিল, তবে পুরী বার্ষিক (৫৫ তম) ফিল্মফেয়ার পুরস্কারে এই চলচ্চিত্রে তাঁর অভিনয়ের জন্য তিনি দুইটি বিভাগে মনোনয়ন পেয়েছিলেন; একটি হচ্ছে শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার এবং অন্যটি হচ্ছে শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার।
তাঁর প্রথম বলিউড চলচ্চিত্রটি ব্যর্থতার মুখ দেখার পরে, পুরী বিশাল মহাদকরের পরিচালনায় কুণাল খেমুর বিপরীতে "ব্লাড মানি" নামক একটি অপরাধমূলক রোমাঞ্চকর চলচ্চিত্রে অভিনয় করেছিলেন; উক্ত চলচ্চিত্রে তিনি কুণাল খেমুর স্ত্রীর চরিত্রে অভিনয় করেছিলেন। এই চলচ্চিত্র সম্পর্কে সমালোচকেরা মিশ্র প্রতিক্রিয়া প্রদান করেছেন। ৯০ মিলিয়ন টাকা (১.৩ মিলিয়ন মার্কিন ডলার) বাজেটে নির্মিত এই চলচ্চিত্রটি বিশ্বব্যাপী ১২০ মিলিয়ন টাকা (১.৭ মিলিয়ন মার্কিন ডলার) আয় করেছিল; যার ফলস্বরূপ এটি একটি "গড় উপার্জনকারী" চলচ্চিত্রে পরিণত হয়েছিল। এরপরে ২০১৩ সালে, পুরী, বন্ধুবান্ধবের সম্পর্ককে ঘিরে অভিষেক কাপুর নির্মিত চলচ্চিত্র "কাই পো চে!"-তে অভিনয় করেছেন। এই চলচ্চিত্রে তিনি সুশান্ত সিং রাজপুত, অমিত সাধ এবং রাজকুমার রাওয়ের মতো অভিনয়শিল্পীদের সাথে অভিনয় করেছিলেন। "দ্য থ্রি মিস্টেকস অফ মাই লাইফ" উপন্যাসের ওপর নির্মিত এই চলচ্চিত্রে তিনি বিদ্যা ভট্ট নামে একটি জেলা স্তরের ক্রিকেটারের ছোট বোনের চরিত্রে অভিনয় করেছিলেন, যে মেয়েটি তার ভাইয়ের সেরা বন্ধুর প্রেমে পড়ে যায়। এই চলচ্চিত্রটি বিশ্বব্যাপী টিকিট বিক্রিতে ৯০০ মিলিয়ন টাকা (১২.৫২ মিলিয়ন মার্কিন ডলার) আয় করেছিল। সমালোচনা এবং বাণিজ্যিক দিক থেকে এটি সফল চলচ্চিত্র ছিল।
কৈবল্যধাম রেলওয়ে স্টেশন

কৈবল্যধাম রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার আকবর শাহ থানায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে কৈবল্যধাম রেলওয়ে স্টেশন তৈরি করা হয়।
কৈবল্যধাম রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
সুনিতা দেবী

সুনীতা দেবী ( ১৮৯৭ - ১৯৩২), যার আসল নাম আর্মিনা পীরভয়, সাধারণত সুনীতা হিসাবেই পরিচিত, লন্ডনের ভাস্কর জ্যাকব এপস্টেইনের মডেল ছিলেন। ১৯৩৩ সালে ভারতে তাঁর মৃত্যুকে কেউ কেউ রাজনৈতিক হত্যাকাণ্ড বলে বিশ্বাস করেছিল। 
সুনীতা মূলত কাশ্মীরের একজন মুসলমান। তিনি বোম্বের কোটিপতি আহমেদ পীরভয়কে বিয়ে করেছিলেন, তবে ১৯২০ সালের শুরুর দিকে স্বামীকে রেখে কিছুটা সময় পুত্র এনভার এবং ছোট বোন অনিতা প্যাটেলের সাথে ইংল্যান্ড গিয়েছিলেন। দুই বোন ম্যাকস্কুলিন ব্রাদার্স নামে পরিচিত যাদুকরদের একটি ট্রুপে যোগ দিয়েছিল। সুনীতা একটি স্টান্ট করেছিলেন যা জলের একটি ট্যাঙ্কে বসে পুরো পাঁচ মিনিটের জন্য (স্বচ্ছ বাতাসের পায়ের পাতার মোজাবিশেষের সাহায্যে) ডুবে থাকে। ব্রিটিশ সাম্রাজ্য প্রদর্শনীতে (১৯২৪ থেকে ১৯২৫) এরা যৌনদাম বিক্রির স্ট্যান্ডও রেখেছিল। সুনিতা ভারতীয় মিস্টিক ও ভাগ্যবয়ানদাতা হিসাবে বিকাশ করেছিলেন এবং রাজকন্যা সুনিতা হিসাবে পরিচিতি লাভ করেছিলেন। 
সুনিতা ১৯২৪ সাল থেকে শিল্পী ম্যাথিউ স্মিথের হয়ে পোজ দিয়েছেন। তাদের সম্পর্কটি কেবল শিল্পী এবং মডেল হয়ে ওঠে। ১৯২৪ সালে স্মিথ তাকে আঁকেন এবং "দ্য রেড শাড়িতে, সুনিতা রিক্লিনিংয়ে", এবং "দ্য ব্ল্যাক শাড়ি, সুনিতা একটি কালো শাড়ি পরেছিলেন" । 
জ্যাকব এপস্টেইন সুনীতার সাথে ব্রিটিশ সাম্রাজ্যের প্রদর্শনীতে দেখা করেন বলে মনে করা হয়। সেখানে বিদেশী প্রদর্শনগুলি তাকে আগ্রহী করেছিল, বা সম্ভবত তার বন্ধু ম্যাথিউ স্মিথের মাধ্যমে তার সাথে পরিচয় হয়েছিল। ১৯২৫ সালে এপস্টাইন তাঁর স্ত্রী মার্গারেটের সাথে চুক্তির মাধ্যমে সুনীত, এনভার এবং অনিতাকে লন্ডনের গিলফোর্ড স্ট্রিটে তাঁর বাসায় থাকার জন্য আমন্ত্রণ জানান। মিসেস এপস্টেইন ক্যাথলিন গারম্যানের সাথে তাঁর স্বামীর সম্পর্কের অবসান ঘটিয়ে অন্য মহিলার সাথে সম্পর্কে উত্সাহিত করার চেষ্টা করছিলেন। মিসেস এপস্টেইন ডলোরেস, আশা করেছিলেন যে তিনি তার স্বামীকে ক্যাথলিন থেকে দূরে প্ররোচিত করবেন। তাই তিনি সম্প্রতি বাড়ি ছেড়ে চলে গিয়েছিলেন এবং বলেন এখন সেখানে দু'জন নতুন মহিলা কাজ করতে পারেন। তবে এটি স্পষ্ট নয় যে এপস্টেইনের কোনও বোনের প্রতি কোনও রোমান্টিক আগ্রহ ছিল কিনা। 
এপস্টেইন ১৯২৬ এবং ১৯২৭ সালে (দুবার) এনভারের মাথা এবং ১৯২৬ সালে তিনবার সুনিতার মাথা তৈরি করেছিলেন। ম্যাডোনা ও শিশু (১৯২৭) এর "অ্যাপস্টাইনের" ভাস্কর্যটির জন্য সুনিতা এবং এনভার ছিলেন মডেল, যদিও এপস্টেইনকে এনভারকে স্থির রাখতে খুব অসুবিধা হয়েছিল, যা তিনি বলেছিলেন যে এই অস্থিরতা ছেলেটির অসম্পূর্ণ মডেলিংয়ের জন্য দায়ী। এপস্টেইন সুনীতাকে সুন্দর মনে করেছিলেন তবে জোসেফ ডুভেন প্রথমবারের মতো "ম্যাডোনা এবং শিশুকে" দেখে জিজ্ঞাসা করেছিলেন, "আপনি কেন একটি সুন্দর মডেল বেছে নিলেন না?" ভাস্কর্যটি ছাড়াও, সুনিতা, এনভার এবং অনিতার ১০০ টিরও বেশি অঙ্কন এবং জলরঙ ছিল। 
১৯৩৩ সালে সুনীতা ভারতে ফিরে এসে আমেরিকান সংবাদমাধ্যমের মতে, "আমি আমার মৃত্যুতে যাচ্ছি; আমি জানি এটিই সত্য"। ১৯৩২ সালে জানা গেছে যে তিনি "অন্ত্রের প্রদাহ" দ্বারা মারা গিয়েছিলেন। যারা তাকে ভারতের বাইরে চিনত তারা বিশ্বাস করেছিল যে তাকে বিষাক্ত করা হয়েছে এবং রাউন্ড টেবিল কনফারেন্সে অংশগ্রহণকারীদের সাথে তার ঘনিষ্ঠতার অর্থ এই ছিল যে তাকে একজন গুপ্তচর হিসাবে দেখা হয়েছিল।
পাহাড়তলী রেলওয়ে স্টেশন

পাহাড়তলী রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার পাহাড়তলী থানায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে পাহাড়তলী রেলওয়ে স্টেশন তৈরি করা হয়।
পাহাড়তলী রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
হোয়াইট হাউস ইফতার ডিনার

হোয়াইট হাউসে ইফতারের ডিনার হচ্ছে একটি বার্ষিক সংবর্ধনা অনুষ্ঠান যা আমেরিকার রাষ্ট্রপতি এবং ফার্স্ট লেডি কর্তৃক মুসলিমদের সাথে রমজান মাস উদযাপনের জন্য হোয়াইট হাউসে অনুষ্ঠিত হয়। এটি বার্ষিক ঐতিহ্য হিসেবে ১৯৯৬ সালে শুরু হয় যখন হিলারি ক্লিনটন একটি রমজানের ঈদের নৈশভোজ উদযাপনের আয়োজন করেন। অভ্যর্থনার আধুনিক সংস্করণ হিসেবে রাজনীতিবিদ, সম্প্রদায়ের নেতৃবৃন্দ ও শিক্ষার্থীসহ মুসলিম মার্কিনী সম্প্রদায়ের বিশিষ্ট সদস্যদেরকে নিমন্ত্রণ করা হয়।
থমাস জেফারসন "প্রথম বার্বারি যুদ্ধের" সময়, ১৮০৫ সালের ৯ই ডিসেম্বর তিউনিসের বেইলিকের দূত সিদি সোলিমান মেলিমেলিকে আমন্ত্রণ করার সময় প্রথম হোয়াইট হাউসে নৈশভোজের আয়োজন করেছিলেন। জেফারসন সিডি সোলিমান মেলিমেলির রমজান ঐতিহ্যের সাথে সামঞ্জস্য রেখে সূর্যাস্তের পর খাবারের সময়কে প্রাধান্য দিয়েছিলেন।
রাষ্ট্রপতি বিল ক্লিনটন ঐতিহ্যটি অব্যাহত রেখেছিলেন, যেমনটি জর্জ ডব্লিউ. বুশ ২০০১ সালে হোয়াইট হাউসে ইফতারের আয়োজন করেছিলেন। বুশ পরবর্তীকালে তার দু'বারের মেয়াদকালে প্রতি বছর নৈশভোজের আয়োজন চালিয়ে যান। বারাক ওবামা ২০০৯ সালে তার প্রথম রমজান ইফতারের আয়োজন করেছিলেন এবং পরবর্তীকালে তার রাষ্ট্রপতি মেয়াদের প্রত্যেক বছর তা অব্যাহত রাখেন।
২০১৭ সালে, ডোনাল্ড ট্রাম্প হোয়াইট হাউসে ইফতার আয়োজনকে অপছন্দ করে দুই দশক ধরে চলে আসা হোয়াইট হাউসের ঐতিহ্যকে ভেঙেছিলেন। ৬ জুন, ২০১৮ সালে ডোনাল্ড ট্রাম্প হোয়াইট হাউসে ইফতারের আয়োজন করে ঐতিহ্যটি পুনরায় চালু করেছিলেন, এবং ২০১৯ সালের ১৩ই মে, হোয়াইট হাউসে একটি ইফতার অনুষ্ঠান আয়োজন করা হয়।
চট্টগ্রাম জংশন রেলওয়ে স্টেশন

চট্টগ্রাম জংশন রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলা শহরে অবস্থিত একটি রেলওয়ে স্টেশন। এই স্টেশন থেকে চট্টগ্রাম-কক্সবাজার লাইন শুরু হয়েছে। এই স্টেশনটি চট্টগ্রাম কেবিন স্টেশন নামেও পরিচিত।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়।
চট্টগ্রাম জংশন রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
বরুণ সেনগুপ্ত মেট্রো স্টেশন

বরুণ সেনগুপ্ত মেট্রো স্টেশনটি ধাপার পরমা আইল্যান্ডে সায়েন্স সিটির নিকটবর্তী কলকাতা মেট্রো লাইন ৬ এর একটি স্টেশন। বর্তমান পত্রিকার প্রতিষ্ঠাতা বরুণ সেনগুপ্তের সম্মানে এই স্টেশনটির নামকরণ করা হয়।
এই স্টেশনটি ধাপা এলাকাতে অবস্থিত। স্টেশনের ভৌগোলিক অবস্থান হল ।স্টেশনটির পূর্ববর্তী স্টেশন হল ঋত্বিক ঘটক মেট্রো স্টেশন এবং পরবর্তী স্টেশন হল বেলেঘাটা মেট্রো স্টেশন।
২০১০-২০১১ অর্থবর্ষের রেল বাজেটে কলকাতা মেট্রো লাইন ৬ এর অনুমোদিত হয় এবং নির্মাণের কাজের জন্য ৩,৯৫১.৯৮ কোটি টাকা মঞ্জুর করা হয়। ২০১১ সালের অক্টোবর মাসে এনভিআরএল লাইন ৬ এর প্যাকেজ-২ এর অংশ হিসাবে স্টেশন'সহ ভিআইপি বাজার মেট্রো স্টেশন থেকে নিককো পার্ক পর্যন্ত মেট্রো করিডোর নির্মাণের দরপত্র গ্যামন ইন্ডিয়া লিমিটেডকে প্রদান করে। ২০১২ সালে জানুয়ারি মাসে মেট্রো লাইনের সঙ্গে মেট্রো স্টেশনটির নির্মাণ শুরু হয়।
কলকাতা মেট্রোর লাইন ৬-এর অন্তর্গত বরুণ সেনগুপ্ত মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।
স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে। 
কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।
যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে।
কলকাতা মেট্রো রেলওয়ে ঘোষণা করেছে এই স্টেশন থেকে রেল পরিষেবা ২০২১ সালে শুরু হবে।
মোস্তফা এম এ মতিন

মোস্তফা এম এ মতিন (১ আগস্ট ১৯৩৪-২৭ ফেব্রুয়ারি ২০০৪) ছিলেন বাংলাদেশের ময়মনসিংহ জেলার রাজনীতিবিদ, ভাষা সৈনিক ও বিলুপ্ত ময়মনসিংহ-১৮ (বর্তমান ময়মনসিংহ-১১) আসনের সাবেক সংসদ সদস্য। ভাষা আন্দোলনে অবদানের জন্য তাকে ২০২২ সালে মরণোত্তর একুশে পদক প্রদান করা হয়।
মতিন ১ আগস্ট ১৯৩৪ সালে ময়মনসিংহের ভালুকার সাতেঙ্গা গ্রামে জন্মগ্রহণ করেন। তার পিতার নাম তাহের উদ্দিন শেখ এবং মাতা হাজেরা খাতুন। ৪ ভাই ২ বোনের মধ্যে মোস্তফা মতিন চতুর্থ। তিনি মা-বাবার কনিষ্ঠ পুত্র আবদুল মতিন ১৯৫০ সালে গফরগাঁও ইসলামিয়া সরকারি হাই স্কুল থেকে প্রথম বিভাগে ম্যাট্রিক ও ১৯৫২ সালে ঢাকা কলেজ থেকে প্রথম বিভাগে আইএ পাস করেন। জগন্নাথ কলেজ থেকে বি.এ এবং ঢাকা বিশ্ববিদ্যালয় থেকে এল.এল.বি. ডিগ্রী অর্জন করেন। ১৯৬৩ সালে ঢাকা জেলা বারে আইন পেশায় যোগদান করেন।
মতিন বাংলাদেশ স্বাধীনতা লাভের পর ময়মনসিংহ জেলা আইনজীবী সমিতিতে যোগদান করে আমৃত্যু আইন পেশায় নিয়োজিত ছিলেন। এর পূর্বে মতিঝিল টি এন্ড টি হাই স্কুলে সহকারী প্রধান শিক্ষক হিসেবে কর্মরত ছিলেন। তিনি ছাত্রাবস্থাতে রাজনীতে যুক্ত হন এবং বাংলাদেশ আওয়ামী লীগের রাজনীতির সাথে যুক্ত ছিলেন। তিনি বাংলা ভাষা আন্দোলন থেকে শুরু করে বাংলাদেশের স্বাধীনতা যুদ্ধসহ সকল আন্দোলনে সক্রিয়ভাবে অংশ নেন।
মতিন ১৯৭০ সালে প্রাদেশিক পরিষদ ও ১৯৭৩ সালে বিলুপ্ত ময়মনসিংহ-১৮ আসন (বর্তমান ময়মনসিংহ-১১) থেকে সংসদ সদস্য নির্বাচিত হন। ১৯৯১ সালের পঞ্চম জাতীয় নির্বাচনে তিনি ময়মনসিংহ-১১ আসন থেকে অংশ নিয়ে পরাজিত হয়েহিলেন।
তিনি মুক্তিযুদ্ধ চলাকালীন প্রবাসী সরকারের স্বাধীন বাংলা ফুটবল দলের প্রতিষ্ঠাতা পরিচালক হিসেবে সরকারের অর্থনৈতিক সহায়তায় গুরুত্বপূর্ণ ভূমিকা রাখেন। ময়মনসিংহ জেলা আইনজীবী সমিতির নির্বাচিত সভাপতি হিসেবে দুই মেয়াদে (২০০১ ও ২০০২) দায়িত্ব পালন করেন।
পালতা জল শোধনাগার

পালতা জল শোধনাগার কলকাতা শহরের একটি পরিস্রুত পানীয় জল সরবরাহ কেন্দ্র। এটি বৃহত্তর কলকাতার ব্যারাকপুরে অবস্থিত। ৪৮০ একর জুড়ে বিস্তৃত জল শোধনাগারটি থেকে জলের পরিশোধন ও সরবরাহের জন্য ১৮৬৪-১৮৭০ সালের মধ্যে প্রথম ইনটেক পয়েন্ট নির্মিত হয়। প্রতিদিন জল সরবরাহের ক্ষমতা নিয়ে শুরু হয়, পরিস্রুত জল ১২ ফিল্টার শয্যার পুরাতন সিরিজে প্রাক অধঃক্ষেপণ এবং চূড়ান্ত স্থিতিশীল ট্যাঙ্কগুলিতে পললকরণ এবং ধীর বালি পরিস্রাবণের মাধ্যমে উৎপন্ন করা হত। ১৮৮৮-১৮৯৩ সালের সময়কালে শয্যা প্রতি প্রতিদিন ১ মিলিয়ন গ্যালন ক্ষমতা সহ ২৪ টি শয্যা সংযোজন করা হয়। ১৯০৫ সালে, প্রতিদিন ২ মিলিয়ন গ্যালন ক্ষমতা সহ ফিল্টার বিছানা, নিউ সিরিজ নামে পরিচিত শুরু হয়। ১৯৫০ থেকে ১৯৩৬ সালের মধ্যে আরও সংযোজন ঘটে, যখন প্রতিদিন ৩ মিলিয়ন গ্যালন ক্ষমতার ১৭ টি নম্বর এবং প্রতিদিন ২ মিলিয়ন গ্যালন ক্ষমতার ফিল্টার বিছানা, সম্প্রসারিত সিরিজ নামে পরিচিত হয়।
বদরুল আলম (দ্ব্যর্থতা নিরসন)

বদরুল আলম একটি মুসলিম প্রদত্ত নাম। এই নামে নিম্নোক্ত ব্যক্তিদের জীবনী বিষয়ক নিবন্ধ নির্দেশিত হতে পারে -
মতিচুর লাড্ডু

মতিচুর লাড্ডু বা মোতিচুর বাংলাদেশ, ভারত, পাকিস্তান ও নেপালে জনপ্রিয় একটি মিষ্টান্ন। বিশেষ করে দিল্লির মতিচুরের লাড্ডুর সুখ্যাতি সমগ্র বিশ্বব্যাপী। বিয়ে, ঈদ, পূজা, জন্মদিন সহ বিভিন্ন অনুষ্ঠানে মতিচুর লাড্ডুর উপস্থিতি থাকে। বেসন ও চিনির সিরা এই লাড্ডুর প্রধান উপকরণ। এছাড়াও বাদাম, কিসমিস ইত্যাদি উপকরণ ব্যবহৃত হয়। আসল স্বাদ পেতে বুন্দিয়া ভাজার জন্য ব্যবহার করা হয় খাঁটি ঘি, গাওয়া ঘি।
লাড্ডু শব্দটি সংস্কৃত শব্দ "লাড্ডুকা" বা "লাত্তিকা" থেকে এসেছে যার অর্থ "ছোট বল"। আর হিন্দিতে মতি/মোতি শব্দের অর্থ "মুক্তা"। চূর অর্থ "ভাঙ্গা" বা চুর্ণ করা। অর্থাৎ, মতিচুর মানে মুক্তার ভাঙ্গা গুঁড়া। ছোট ছোট মুক্তা দানার মতো বোঁদে বানিয়ে সেগুলোকে একসাথে হাতে চেপে তৈরি হয় মতিচুরের লাড্ডু। আর এজন্যই এমন চমৎকার নামের উৎপত্তি। মতিচুরের লাড্ডু ভারত উপমহাদেশের একটি প্রাচীন মিষ্টি। এর বয়স দুই হাজার বছরেরও বেশি। ধারণা করা হয় চন্দ্রগুপ্ত মৌর্যের আমলে বিহারে এর উৎপত্তি হয়।
পশ্চিমবঙ্গের বাঁকুড়া জেলার মোতিচুর ভারত সরকারের জি আই স্বীকৃতি পেল।
ঐতিহাসিক তথ্য অনুসারে ৪১তম মল্লরাজ বীর হাম্বিরের শাসনকালে (১৫৯৫-১৬২০) বিষ্ণুপুরের পথে চুরি যাওয়া একগুচ্ছ বৈষ্ণব পুথির খোঁজে বিষ্ণুপুরে আসেন শ্রীনিবাস আচার্য, নরোত্তম দাস ও শ্যামানন্দ। পরে বীরহাম্বির শ্রীনিবাসের শিয্যত্ম গ্রহণ করেন। গোটা মল্লভূম জুড়ে বৈষ্ণব ধর্মের প্রচার শুরু হয়। এই বীরহাম্বির বৃন্দাবন থেকে নিয়ে আসেন সেখানকার মিষ্টান্ন মোতিচুর।। বিষ্ণুপুরের রাজপ্রাসাদে শাস্ত্রীয় সঙ্গীতের আসরে গুণীদের আপ্যায়নেও থাকত এই মিষ্টান্ন। 
কারিগরেরা স্থানীয় জঙ্গল থেকে পিয়ালের বীজ সংগ্রহ করে নানা পদ্ধতির মাধ্যমে বেসন তৈরি করে মোতিচুর বানাতে শুরু করেন। ধীরে বিষ্ণুপুর ঘরানার শাস্ত্রীয় সঙ্গীতের সঙ্গে একাত্ম হয়ে যায় মোতিচুরের ঘ্রাণও। বিষ্ণুপুরের ঐতিহ্যেরও অবিচ্ছেদ্য অঙ্গ হয়ে ওঠে তা 'গান-বাজনা মোতিচুর, তিন নিয়ে বিষ্ণুপুর।' বিষ্ণুপুর মিষ্টান্ন ব্যবসায়ী কল্যাণ সমিতি মোতিচুরের 'জিআই' স্বীকৃতি লাভের জন্য দীর্ঘদিন ধরে আবেদন জানিয়েছিলেন।
একটি লাড্ডুতে ৩৬২ ক্যালরি থাকে। ফ্যাট থাকে ৪১%, কোলেস্টেরল ২২%, ১০% কার্বহাইড্রেট ও ৭% প্রোটিন থাকে। "(আনুমানিক)"
১/২ কেজি বেসন, ১/৩ কাপ দুধ, ১ টেবিল চামচ পেস্তা কুঁচি, ১/২ কেজি চিনি, ১ টেবিল চামচ কিসমিস, ১ চিমটি বেকিং সোডা, কয়েক ফোঁটা কমলা ফুড কালার/জাফরান দানা (ঐচ্ছিক), ভাজার জন্য ঘি বা তেল।
বুন্দিয়া বা বোঁদে তৈরি করতে যা করবেন- বেসন ও বেকিং পাউডার একসাথে মিশিয়ে নিন। ২ টেবিল চামচ ঘি ও প্রয়োজনমতো পানি দিয়ে ঘন করে মিশ্রণ তৈরি করুন। প্যান কেকের ব্যাটার বা বেগুনী ভাজার বেসন গোলার মতন হবে ঘনত্বে। ঘি গরম করে ঝাঁঝরি চামচ দিয়ে বেসনের মিশ্রণ তেলে দিন। বুন্দিয়াগুলো ভালো করে লাল করে ভেজে নিন। সবটুকু বেসনের বুন্দিয়া ভাজা হয়ে গেলে একটি পাত্রে রেখে দিন।
লাড্ডু তৈরি করতে- আরেকটি চুলায় চিনির ও পানি মিশিয়ে শিরা বানাতে দিন। শিরায় দুধ ও ফুড কালার দিন। শিরা ঘন ও আঠালো হয়ে গেলে শিরায় বুন্দিয়াগুলো দিয়ে দিন কিসমিস ও পেস্তা বাদাম মিশিয়ে দিন। মিশ্রণ শুকিয়ে
মাখা মাখা হলে নামিয়ে নিন। হাতের তালুতে ঘি মেখে নিন মিশ্রণটি হাতে ধরার মতো সহনশীল মাত্রার গরম থাকতেই হাতের তালুতে ঘুরিয়ে গোল আকৃতি দিন। চাইলে দোকানের কেনা বুন্দিয়া দিয়েও তৈরি করতে পারবেন। বুন্দিয়ার আকৃতি আপনার ইচ্ছা মতন বড়/ছোট হতে পারে। উপরে বাদাম দিয়ে সুন্দর করে সাজিয়ে পরিবেশন করুন।
মতিচুর লাড্ডু'র আরোও কিছু চিত্র:
জামিলা আফগানি

জামিলা আফগানি (জন্ম ১৯৭৬ সালে কাবুলে ) একজন নারীবাদী এবং আফগানিস্তানে নারীর অধিকার এবং শিক্ষার জন্য একজন কর্মী। তিনি নূর এডুকেশনাল অ্যান্ড ক্যাপাসিটি ডেভেলপমেন্ট অর্গানাইজেশন (এনইসিডিও) এর প্রতিষ্ঠাতা ও নির্বাহী পরিচালক। তিনি আফগান ওমেনস নেটওয়ার্ক (এডব্লিউএন) ছাতা সংগঠনের একজন নির্বাহী সদস্যও।
তার ছোটবেলায় আফগানিতে পোলিও হয়েছিল এবং রোগজনিত জটিলতার কারণে তখন হাঁটার জন্য অবশ্যই একটি ব্রেস ব্যবহার করা উচিত ছিল। তখন তার বয়স ছিল চৌদ্দ বছর। এই সময়ে সোভিয়েত যুদ্ধের সময় তাঁর মাথায় গুলি করা হয়েছিল।
আফগানি ১৯৯০ এর দশকে আফগান গৃহযুদ্ধের সময় কাশ্মীর থেকে পালিয়ে এসে পেশোয়ারে বসতি স্থাপন করেন। আফগানি পেশোয়ার বিশ্ববিদ্যালয় থেকে স্নাতক ও স্নাতকোত্তর ডিগ্রি অর্জন করেছেন। আফগানির প্রথম কাজটি ছিল পাকিস্তানের আফগান শরণার্থী শিবিরের একজন সামাজিক কর্মী হিসাবে কাজ করা। তিনি কুরআন শিক্ষার মাধ্যমে শিবিরগুলিতে মহিলাদেরকে শিক্ষিত হতে সহায়তা করেছিলেন।
আফগানি বলেছেন যে মহিলাদের পড়াশোনার ক্ষেত্রে সবচেয়ে বড় প্রতিবন্ধকতা হলো মহিলা শিক্ষকের অভাব। ২০০১ সালে, আফগানি মহিলা এবং শিশুদের শিক্ষাগত সুযোগ পেতে সহায়তা করার লক্ষ্য নিয়ে এনইসিডিও প্রতিষ্ঠা করেছিলেন। এনইসিডিওও সাংকেতিক ভাষা শেখায় এবং সংঘাত নিরসন এবং লিঙ্গ সংক্রান্ত সমস্যা সম্পর্কে শিক্ষা দান করা ব্যবস্থা রয়েছে। এনইসিডিও নারী এবং মেয়েদের কাছে পৌঁছানোর অভিনব উপায় তৈরি করার জন্য পরিচিত। উদাহরণস্বরূপ, এনইসিডিও মেয়েদের জন্য একটি লাইব্রেরি তৈরি করেছিল, তবে তারা তাদের আনা প্রতিটি পাঁচটি মেয়ের জন্য ছেলেদের পুরস্কার প্রদান করে, মেয়েদের পাঠাগারটি দেখার জন্য নিয়ে আসার জন্য ছেলেদের নিয়োগ করেছিল। তার সংস্থাটি ২২ টি প্রদেশে প্রায় ৫০,০০০ নারীকে পরিবেশন করে। 
আফগানির কাজ এই ভুল ধারণাটিকে সরাসরি চ্যালেঞ্জ জানায় যে ইসলাম নারীদের বিরুদ্ধে সহিংসতা সমর্থন করে। তিনি আফগানিস্তানে ইমামদের জন্য প্রথম লিঙ্গ-সংবেদনশীল প্রশিক্ষণ তৈরি করেছিলেন। তিনি এবং অন্যরা যে তথ্য প্রস্তুত করেছেন সেগুলি দেখার জন্য আগ্রহী ইমামদের সন্ধান করে প্রকল্পটি শুরু করেছিলেন। ইমামরা নতুন উপকরণ প্রচার করতে শুরু করলেন, যা সরাসরি ইসলামী দৃষ্টিকোণ থেকে মহিলাদের অধিকারকে আচ্ছাদন করে। ২০১৫ সালে, তিনি প্রায় ৬,০০০ ইমাম প্রোগ্রামটির সাথে কাজ করছিলেন। কাবুলে, তার প্রোগ্রাম "শহরের প্রভাবশালী বিশ মধ্যে "খুৎবার" (জুমার খুতবা) একটি সিরিজ ফলাফল রূপে এসেছে মসজিদ আফগানি তার কাজের মাধ্যমে আবিষ্কার করেছেন যে "নারীর মুখ বন্ধ হয়ে যায় যখন তাদের কাছে ইসলামিক ন্যায্যতা নেই" কারণ আফগান সংস্কৃতি অত্যন্ত ধর্মীয় এবং রক্ষণশীল। তার লিঙ্গ প্রশিক্ষণের এমন পুরুষদের উপর তীব্র প্রভাব পড়েছিল যারা বুঝতে পারেনি যে ইসলাম নারীর অধিকারকে মঞ্জুরি দিয়েছে এবং পুরুষদেরকে মহিলাদের উকিল হিসাবে পরিণত করেছে। আফগানি বলেছে যে "প্রোগ্রামটি নিজস্ব ধরনের বিপ্লব কারণ একসময় নারীদের উপর নিপীড়নের জন্য পরিচিত ধর্মীয় নেতারা এখন তাদের ন্যায্যতা প্রচারের জন্য কুরআনের শব্দ ব্যবহার করেন।" 
তিনি আফগানিস্তানের পিতৃতান্ত্রিক উপজাতি সরকারকে চ্যালেঞ্জ জানাতেও কাজ করেন। তিনি বিশ্বাস করেন যে আফগানিস্তানের অন্যতম সমস্যা হ'ল নাগরিকরা "ইসলাম, সংস্কৃতি এবং রাজনীতি" এর মধ্যে পার্থক্য চিহ্নিত করতে পারছেন না। তিনি বলেছিলেন যে তাকে কিছু শিক্ষানবিশ এবং ইসলামের শান্তিপূর্ণ ব্যাখ্যা প্রচারের বিরুদ্ধে থাকা কিছু আফগান দ্বারা তাকে হুমকি দেওয়া হয়েছিল। 
আফগানি ২০০৮ সালে টানবাম পিস মেকার ইন অ্যাকশন পুরস্কারে ভূষিত হয়েছিল। ২০১৭ সালে তিনি জাগরণ মানবতার জন্য অররা পুরস্কারের জন্য মনোনীত চূড়ান্তদের মধ্যে ছিলেন।
মুহাম্মদ ইবনে রুশায়দ

মুহিব্ব আল-দিন আবু আব্দুল্লাহ মুহাম্মদ ইবনে উমর ইবনে রুশায়দ আল-ফিহরি আল-সাবতি (১২৫৯ - ১৩২১, আরবি: ابن رشيد الفهري، أبو عبد الله محمد بن عمر ) একাধারে একজন বিচারক, লেখক ও "হাদিস" এর পণ্ডিত। তিনি উত্তর আফ্রিকার সিউটাতে জন্মগ্রহণ করেন; বর্তমানে এটি স্পেনের অংশ। ১২৮৪ সালে তিন বছরের জন্য মধ্যপ্রাচ্যে যান, এসময়টাতে হজ্জ্ব আদায়ের পাশাপাশি অধ্যয়ন করেন। এসময় ইবনে আল-হাকিমের এক নিমন্ত্রণসভায় গ্রানাদার ভবিষ্যৎ উজির ইবনে আল-হাকিম আল-রুনদীর সাথে বন্ধুত্বের সম্পর্ক গড়ে উঠে। তিনি ১২৯২ অথবা ১২৯৩ সালে গ্রানাদায় আসেন, এখানে প্রথমে ইমাম এবং পরে বিচারক পদে নিযুক্ত হোন। ১৩০৯ সালে উজিরকে হত্যা করা হলে তিনি মারিনিদ প্রদেশে চলে আসেন, সেখানে মারাকেশে ইমাম হিসেবে যোগ দেন। পরবর্তীতে তিনি সুলতান দ্বিতীয় আবু সায়্যিদ উসমান আস্থাভাজন ও ঘনিষ্ঠ উপদেষ্টা হয়ে উঠেন। তিনি ফেব্রুয়ারি, ১৩২১ তে ফেজে মৃত্যুবরণ করেন। জীবদ্দশায় যেমন তিনি সম্মানিত ছিলেন, তেমনি মৃত্যুর পরও ইতিহাস তাকে শ্রদ্ধাভরে স্মরণ করে। তিনি হাদিস, সাহিত্য ও ভ্রমণসহ নানা বিচিত্র বিষয়ে তিনি লেখালেখি করেছেন।
মুহাম্মদ ইবনে রুশায়দ ১২৫৯ সালে সিউটাতে জন্মগ্রহণ করেন। তরুণ বয়সে তিনি হাদিস ও আরবি ব্যাকরণ নিয়ে অধ্যয়ন করেন। হজ্জ্ব আদায় ও শিক্ষালাভের জন্য তিনি ১২৮৪ সালে মধ্যপ্রাচ্যে আসেন। গ্রানাদা আমিরাতে যাত্রাবিরতিতে প্রায় সমবয়সী কবি ইবনে আল-হাকিম আল-রুনদির সাথে তাঁর পরিচয় ঘটে। রোন্দার অধিবাসী আল-হাকিম একই উদ্দেশ্যে মধ্যপ্রাচ্যে যাচ্ছিলেন। অচিরেই তাঁরা বন্ধু হয়ে উঠেন এবং একসাথে মক্কা, মদিনা, দামাস্কাস, কায়রো ও উত্তর আফ্রিকার প্রধান প্রধান শহর ভ্রমণ করেন; প্রখ্যাত শিক্ষকদের কাছে পাঠ গ্রহণ করেন। তাঁর বন্ধু ১২৮৬ সালে রোন্দায় ফিরে গেলেও তিনি আরো একবছর ভ্রমণ অব্যাহত রাখেন।
ভ্রমণ শেষে ১২৯২ বা ১২৯৩ সালের দিকে সিউটাতে ফিরে আসেন। আল-হাকিম বিচারশালার মন্ত্রী হলে তিনি রুশায়দকে গ্রানাদায় ডেকে পাঠান। সেখানে নগরীর বড় মসজিদে ইমাম ও খতিব পদে নিযুক্ত হোন। সেখানে সহিহ আল-বুখারি থেকে প্রতিদিন দুটি হাদিস বয়ান করতেন। পরবর্তীতে কাদি আল-মানাকিহ উপাধি নিয়ে বিচারক পদে আসীন হোন। ১৪ মার্চ, ১৩০৯ সালে তৃতীয় মুহাম্মাদ ক্ষমতাচ্যুত হলে প্রভাবশালী উজির ইবনে আল-হাকিমকে হত্যা করা হয়।
ইবনে আল-হাকিমের মৃত্যু হলে তিনি গ্রানাদা থেকে পশ্চিমে মারিনিদ প্রদেশে চলে যান। মারিনিদ সুলতান দ্বিতীয় আবু সায়িদ উসমান (শাসনকাল ১৩১০-১৩৩১) তাকে মারাকেশ পুরান মসজিদে ইমাম নিযুক্ত করেন। পাশাপাশি তিনি মালিকী বিদ্যালয়ে আইনজ্ঞ নিযুক্ত ছিলেন। তিনি উত্তর আফ্রিকায় সম্মানিত হয়ে উঠেন এবং মৃত্যুর পূর্ব পর্যন্ত সুলতানের আস্থাভাজন উপদেষ্টা ছিলেন। তিনি ফেজে ২২ ফেব্রুয়ারি, ১৩২১ এ মৃত্যুবরণ করেন ( ২৩ মোহারম, ৭২১ হিজরি)।
আনোকা প্রাইমরোজ আবেরাথন

আনোকা প্রাইমরোজ আবেয়েরথন () যিনি আনোকা আবেয়েরত্ন নামেও পরিচিত। তিনি হলেন একজন শ্রীলঙ্কার সংরক্ষণবাদী, সামাজিক উদ্যোক্তা, এবং টেকসই উন্নয়ন ইস্যুতে কর্মী যারা ইউএনহাবিতাত ইয়াবের এশিয়া-প্যাসিফিক প্রতিনিধি হিসাবে কাজ করে।
আবেয়ারাথন তার প্রাথমিক ও মাধ্যমিক শিক্ষা বিশপ কলেজ থেকে শেষ করেছেন। তিনি লন্ডন বিশ্ববিদ্যালয় থেকে একটি এলএলবি এবং কলম্বো বিশ্ববিদ্যালয় থেকে বিকাশে স্নাতকোত্তর ডিগ্রি অর্জন করেছেন। তিনি বর্তমানে কেমব্রিজ বিশ্ববিদ্যালয়ে উচ্চতর পড়াশোনা করছেন।
২০০৪ সালে একটি সুনামি যখন শ্রীলঙ্কায় আক্রমণ করেছিল তখন আবিরথনের বয়স ছিল ১৩ বছর। তার কথায় ম্যানগ্রোভ গাছ লাগিয়ে স্থানীয় পরিবেশের উন্নতি করতে স্বেচ্ছাসেবীর কাজ শুরু করে। পরে তিনি গ্রোইন মানি ম্যানগ্রোভ ট্রি প্রকল্প পরিচালনার জন্য সাসটাইন সলিউশনস সংস্থাটির সহ-প্রতিষ্ঠা করেন। গ্রোইন অর্থ পরিবারকে হস্তশিল্প, জৈব কৃষিকাজ, এবং ইকো-ট্যুরিজমের মাধ্যমে উপার্জনের পাশাপাশি শিক্ষা এবং দক্ষতা প্রশিক্ষণের সুযোগ দিয়েছিল। সংস্থাটি ৬০,০০০-এরও বেশি ম্যানগ্রোভ গাছ পুনর্বিন্যাস করেছে।
শ্রীলঙ্কায় প্রাণী কল্যাণ সম্পর্কিত সংশ্লিষ্ট নাগরিক ও সংস্থার ১২৬,০০০ টির বেশি স্বাক্ষর নিয়ে অচল প্রাণী কল্যাণ বিলটি পুনরুদ্ধার ও সমর্থন করার জন্য আনোকা শ্রীলঙ্কার সর্বাধিক স্বাক্ষরিত আবেদন করেন।
আবেয়ারাথন পরিবেশবাদী এবং সামাজিক উদ্যোক্তা হিসাবে ৩,০০০ এরও বেশি যুবক ও মহিলা প্রশিক্ষণ দিয়েছেন এবং তাদের পরামর্শ দিয়েছেন।
২০২০ সালে তিনি আন্তর্জাতিক মহিলা দিবস ২০২০ উপলক্ষে মূল বক্তব্য প্রদান করেছিলেন এবং কলম্বো স্টক এক্সচেঞ্জের উদ্বোধনী বেলটি বাজিয়েছিলেন।। ২০১৯ সালে, আবেরায়থন "আইকনিক শ্রীলঙ্কার মহিলা যারা ইতিহাস রুপান্তরিত করেছেন" তাদের একটি তালিকার অন্তর্ভুক্ত হয়েছিলেন। তিনি মার্চ ২০১৩ এ কমনওয়েলথ ইয়ুথ অ্যাওয়ার্ড পেয়েছিলেন। আগস্ট ২০১৯ সালে অ্যাবেরাথ্ন প্রথম আমেরিকা পরিবেশ প্রশিক্ষণের জন্য উত্তর আমেরিকা অ্যাসোসিয়েশন দ্বারা ইই ৩০ অনূর্ধ্ব ৩০ তালিকায় স্থান পেয়েছেন এমন প্রথম শ্রীলঙ্কান হয়েছেন।। অ্যাবেরায়থন ফোর্বস ৩০ এর ৩০ টি অনূর্ধ্ব তালিকাতেও রয়েছেন। তিনি জাতিসংঘ – ওয়ার্ল্ড ইকোনমিক ফোরাম টেকসই উন্নয়ন কাউন্সিলের ১২ টি শাফারের একজন হিসাবে কাজ করেছেন যা মূল ধারাবাহিকতার দিকে কাজ করে এবং শ্রীলঙ্কায় ওয়ার্ল্ড ইকোনমিক ফোরামের প্রথম মহিলা নতুন চ্যাম্পিয়ন। তিনি যুব লিডারস ফোরামে কমনওয়েলথ এশিয়া যুব মন্ত্রীদের সভায় মূল বক্তব্য দেন। তিনি এশিয়া-প্যাসিফিক অঞ্চলে ইউএন হবিট্যাট গ্লোবাল ইয়ুথ অ্যাডভাইজরি বোর্ডের এবং নীতি ও অ্যাডভোকেসির প্রতিনিধি হিসাবে কমনওয়েলথ জলবায়ু নেতৃত্ব দলে নির্বাচিত হয়েছিলেন।
শ্রীলঙ্কার প্রথম সোশ্যাল ইনোভেশন ফোরাম এবং কমনওয়েলথ মহিলা বিষয়ক মন্ত্রিসভা বৈঠকের সর্বকনিষ্ঠ প্যানেল সদস্য হয়ে তিনি যুব নেতৃবৃন্দ ফোরাম, কমনওয়েলথ এশিয়া অঞ্চলের যুব মন্ত্রীদের সভা ২০১৫ সালে মূল বক্তব্য রেখেছিলেন। অ্যাবেইরাথনে জাতীয় সুরক্ষা স্টাডিজ শ্রীলঙ্কা - প্রতিরক্ষা মন্ত্রক (শ্রীলঙ্কা)র তত্ত্বাবধানে দুর্যোগ পরিচালনা ও টেকসই বিশ্লেষণে জড়িত রয়েছেন। যুব এবং টেকসইতার অবদানের জন্য আবেয়ারাথন ২০১৭ সালে একটি বিশ্ব যুব পুরস্কার পেয়েছিলেন। এবং তিনি ছিলেন ২০১০ ব্রিটিশ কাউন্সিলের আন্তর্জাতিক জলবায়ু চ্যাম্পিয়ন।
মাতুয়াইল ইউনিয়ন

মাতুয়াইল ইউনিয়ন বাংলাদেশের ঢাকা জেলার তেজগাঁও উন্নয়ন সার্কেলের একটি প্রশাসনিক ইউনিয়ন। যা ঢাকা সিটি করপোরেশনের সাথে একীভূত করা হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে ডিসিসির অন্তর্ভুক্ত করা হয়।
ঢাকা জেলার তেজগাও উন্নয়ন সার্কেলাধীন ঢাকা-সিলেট মহাসড়কের পাশে মাতুয়াইল ইউনিয়ন পরিষদ অবস্থিত। যাত্রাবাড়ী থানা, পূর্বে -সুরুলিয়া, ডেমরা ইউপি পর্যন্ত।
১৯২০ সালে মাতুয়াইল ইউনিয়ন এর প্রতিষ্ঠা করা হয়। গ্রামের সংখ্যা- প্রায় ২৫টি, স্কুল, কলেজ, মাধ্যমিক স্কুল, উচ্চ-মাধ্যমিক স্কুল, বালিকা বিদ্যালয়, মাদ্রাসা, মসজিদ, মন্দির, শশ্নান, হাটবাজার, এদেশের ইতিহাস সংস্কৃতি ও বিনোদন অত্যধিক গুরুত্বপূর্ণ ইতিহাস ও ঐতিহ্য সমৃদ্ধ এ মাতুয়াইল ইউনিয়ন।
অফিসের অবস্থান: ঢাকা জেলার তেজগাও উন্নয়ন সার্কেলের ঢাকা- সিলেট মহাসড়কের পাশে মাতুয়াইল ইউনিয়ন পরিষদ অবস্থিত।সীমানা: যাত্রাবাড়ী থানা, পূর্বে-সারুলিয়া ডেমরা ইউপি পর্যন্ত। 
মাতুয়াইল ইউনিয়নের আয়তন প্রায়-৩০৬১.৮৩ বর্গ একর, লোকসংখ্যা প্রায়- ১,৮৩,২৯৫ জন।
মুক্তা বারভে

মুক্তা বারভে (; জন্ম:১৭ই মে ১৯৭৯; মারাঠি: ) হলেন একজন ভারতীয় টেলিভিশন, চলচ্চিত্র এবং নাট্য অভিনেত্রী এবং প্রযোজক। তিনি অন্যতম জনপ্রিয় মারাঠি ব্যক্তি, যিনি মারাঠি চলচ্চিত্রে নিজেকে প্রতিষ্ঠিত করেছেন। তিনি এপর্যন্ত সাতটি মহারাষ্ট্র রাজ্য চলচ্চিত্র পুরস্কার; পেয়েছেন যার মধ্যে একটি "সেরা অভিষেক" বিভাগের জন্য এবং অন্য ছয়টি পেয়েছেন বিভিন্ন নাটক এবং চলচ্চিত্রে "সেরা অভিনেত্রী" বিভাগের জন্য।
১৯৯৯ সালে, তিনি মারাঠি টেলিভিশনে "ঘরলায়ে বিঘরলায়ে" নামক অনুষ্ঠানের দিয়ে আত্মপ্রকাশ করেছিলেন। তিনি ২০০১ সালে মারাঠি মঞ্চে আত্মপ্রকাশ করেছিলেন "আমহালা ভেগেল ভাইয়াচে" নামক একটি মারাঠি নাটকের মধ্য দিয়ে। ২০০২ সালে, তিনি "চকওয়া" নামক মারাঠি চলচ্চিত্রে অভিনয়ের মাধ্যমে চলচ্চিত্র জগতে আত্মপ্রকাশ করেছিলেন। "থাং" (২০০৬), "মাটি মায়" (২০০৭), "সাওর রে" (২০০৭), "সাস বহু অর সেনসেক্স" (২০০৮), "সুমবরণ" (২০০৯) এবং "এক দাও ধোবি পাছাড়" (২০০৯) ইত্যাদি চলচ্চিত্রে তাঁর অভিনয় সমালোচকদের দ্বারা প্রশংসিত হয়েছে। ২০০৯ সালের চলচ্চিত্র, "জোগওয়া" তাঁকে তাঁর চলচ্চিত্র জীবনের এক গুরুত্বপূর্ণ মোড়ে নিয়ে আসে। এই চলচ্চিত্রে অভিনয়ের পর তাঁকে আর পেছনে ফিরে তাকাতে হয়নি। এই চলচ্চিত্রে অভিনয়ের পর তিনি "মুম্বই-পুনে-মুম্বই" (২০১০), "আঘাত" (২০০৯), "বাদাম রানী গোলাম চোর" (২০১২), "লাগনা পাহাভে করুন" (২০১৩), "মঙ্গলশটক ওয়ান্স মোর" (২০১৩), "ডাবল সিট" (২০১৫) এবং "মুম্বই-পুনে-মুম্বই ২" (২০১৫)-এর মতো একের পর এক জনপ্রিয় চলচ্চিত্র উপহার দিয়ে গেছেন। "অগ্নিহোত্রা" (২০০৯-২০১০) এবং "একা লাগনাচি দুশরী গোশতা" (২০১২) নামক দুটি টেলিভিশন অনুষ্ঠান তাঁর টেলিভিশন জীবনের একটি গুরুত্বপূর্ণ অংশ। অন্যদিকে তাঁর নাট্য জীবনে, "ফাইনাল ড্রাফট" (২০০৫), "দেহবান" (২০০৫), "কাবাডি কাবাডি" (২০০৮) এবং "ছাপা কাটা" (২০১৩) তাঁর বিখ্যাত কয়েকটি নাটক। ২০১৫ সালে, তিনি তিনটি সফল চলচ্চিত্রে অভিনয় করেছিলেন; যার মধ্যে "হাইওয়ে", "ডাবল সিট" এবং "মুম্বই-পুনে-মুম্বই ২" অন্যতম। ২০১৬ সালে, তিনি "ওয়াইজেড" এবং "গণবেশ" নামক দুটি মারাঠি চলচ্চিত্রে অভিনয় করেছিলেন।
বারভে রসিকা প্রোডাকশনস নামে একটি প্রোডাকশন হাউসেরও মালিকা, যার অধীনে তিনি বেশ কয়েকটি নাটক প্রযোজনা করেছেন: "ছাপা কাটা", "লাভবার্ডস" (২০১৫) এবং "ইন্দিরা" (২০১৫); একটি থিয়েটার-ভিত্তিক কাব্য অনুষ্ঠান, "রঙ নাভা", যেখানে তিনি তার নিজস্ব কিছু কবিতা আবৃত্তি করেছেন এবং আরও অনেক। বর্তমানে তিনি রসিকা প্রোডাকশনের ব্যানারে "কোডমন্ত্র" (২০১৬) নামে একটি নাটকে অভিনয় করছেন এবং একই সাথে নাটকটি প্রযোজনাও করছেন।
মুক্তা বারভেে ১৯৭৯ সালের ১৭ই মে তারিখে ভারতের মহারাষ্ট্রের একটি ছোট শহর পিম্পরি চিঞ্চওয়াড়ে জন্মগ্রহণ করেছেন। তাঁর বাবা একটি টেলিকম সংস্থায় চাকরি করতেন এবং তাঁর মা ছিলেন একজন স্কুল শিক্ষিকা। তাঁর এক ভাই দেবু বারভেও ছিলেন একজন বাণিজ্যিক শিল্পী। তিনি তাঁর স্কুল জীবন হতেই বেশ কিছু নাটকে অংশগ্রহণ করতেন। দশম শ্রেণির পড়াশোনা শেষ করার পরে, বারভে তাঁর পেশা হিসাবে অভিনয়কেই বেছে নেওয়ার সিদ্ধান্ত গ্রহণ করেছিলেন। বারভে পুনের স্যার পরশুরামভাউ কলেজ থেকে একাদশ ও দ্বাদশ শ্রেণি শেষ করেছেন। পরে তিনি সাবিত্রিভাই ফুলে পুনে বিশ্ববিদ্যালয় থেকে থিয়েটারে স্নাতক সম্পন্ন করেছেন এবং ললিত কলা কেন্দ্র থেকে নাট্য বিভাগ হতে স্নাতক ডিগ্রি অর্জন করেছেন। বারভে ছোটবেলায় সামাজিকভাবে বিচ্ছিন্ন হওয়ার কথা স্বীকার করেছেন এবং তিনি জানিয়েছেন যে তাঁর অনেক বন্ধু নেই। পরবর্তীতে, তিনি তাঁর অভিনয় জীবনের দিকে পুরোপুরি মনোনিবেশ করার জন্য মুম্বই চলে যান এবং কুর্লার একটি বালিকা ছাত্রাবাসে অবস্থান করেন।
পূজা বাত্রা

পূজা বাত্রা হলেন একজন ভারতীয় অভিনেত্রী এবং মডেল। তিনি ১৯৯৩ সালে ফেমিনা মিস ইন্ডিয়া ইন্টারন্যাশনালের খেতাব অর্জন করেছেন।
পূজা বাত্রা ভারতের উত্তর প্রদেশের ফৈজাবাদে সেনা কর্নেল রবি বাত্রা এবং মিস ইন্ডিয়ায় (১৯৭১) অংশগ্রহণকারী নীলম বাত্রার ঘরে জন্মগ্রহণ করেছিলেন। তিনি যখন ছোট ছিলেন তখন তিনি তাঁর বর্ধিত পরিবারের সাথে লুধিয়ানায় বসবাস করতেন। স্কুলে থাকাকালীন, তিনি একজন ক্রীড়াবিদ ছিলেন এবং ২০০ ও ৪০০ মিটার দৌড় প্রতিযোগিতায় অংশগ্রহণ করতেন।
তিনি পুনের ফার্গুসন কলেজ থেকে অর্থনীতি বিষয়ে স্নাতক সম্পন্ন করেছেন এবং পুনের সিমবায়োসিস থেকে বিপণন বিভাগে এমবিএ করেছেন। তাঁর দুই ভাই আছে। তিনি মাত্র ১৮ বছর বয়সে ১৯৯৩ সালে মিস এশিয়া প্যাসিফিকের তৃতীয় রানার-আপ হয়েছিলেন।
অল্প বয়সেই তিনি আংশিক সময়ের চাকরি হিসেবে মডেলিং শুরু করেছিলেন। তিনি লিরিল সাবানের বিজ্ঞাপনে একজন মডেল হিসেবে উপস্থিত হওয়ার জন্য সবচেয়ে বেশি পরিচিত ছিলেন। তিনি প্রথম ভারতীয় মডেল হিসেবে ভারতে "হেড অ্যান্ড শোল্ডারের" মুখপাত্র হয়েছিলেন। তিনি প্রায় ২৫০-এরও বেশি মডেলিং অনুষ্ঠান এবং বিজ্ঞাপনে অংশ নিয়েছেন। ১৯৯৩ সালে মিস ইন্ডিয়া এশিয়া-প্যাসিফিকের মুকুট পাওয়ার পরে তিনি খ্যাতি অর্জন করেছিলেন। এর ফলস্বরূপ তিনি ভারতের শীর্ষ মডেলদের একজন হয়ে উঠেন। তিনি ভারত এবং বিদেশে প্রায় ২৫০-এরও বেশি ফ্যাশন অনুষ্ঠানের র‌্যাম্পে হেঁটেছেন। তিনি 'পরাগ শাড়ীস' এর একজন মুখপাত্র।
বিরাসত ফিল্ম স্টুডিওর সাথে একটি চুক্তি করার পূর্বে, তাঁর পড়াশোনা শেষ করার জন্য, তিনি অনেক প্রস্তাব প্রত্যাখ্যান করেছিলেন। ১৯৯৭ সালে তিনি "বিরাসত" নামে তাঁর প্রথম চলচ্চিত্রটির জন্য স্বাক্ষর করেছিলেন। এই চলচ্চিত্রটিতে তাঁর অভিনয়ের জন্য তিনি "ভাই" নামক আরেকটি জনপ্রিয় চলচ্চিত্রে অভিনয়ের সুযোগ পান। তিনি "হাসিনা মান জায়েগী", "দিল নে ফির ইয়াদ কিয়া" এবং "কঁহি পেয়ার না হো যায়ে"সহ ২০টিরও বেশি চলচ্চিত্রে কাজ করেছেন। ঐতিহাসিক মহাকাব্যের ওপর নির্মিত "তাজমহল: অ্যান ইটার্নাল লাভ স্টোরি"তে তিনি অভিনয় করেছেন; যেটি ২০০৪ সালে কান চলচ্চিত্র উৎসবে প্রদর্শন করা হয়েছিল। তিনি নয়ডার আন্তর্জাতিক চলচ্চিত্র ও টেলিভিশন ক্লাবের এশিয়ান একাডেমি অফ ফিল্ম অ্যান্ড টেলিভিশনের আজীবন সদস্য।
১৯৯৫ সালে "আসাই" নামক চলচ্চিত্রের একটি বিশেষ চরিত্রে অভিনয়সহ তিনি সর্বমোট তিনটি মালয়ালম চলচ্চিত্র এবং দুটি তামিল চলচ্চিত্রে অভিনয় করেছেন। বাত্রা বেশ কয়েকটি মঞ্চ নাটকে অভিনয় করেছেন। দেশে এবং দেশের বাইরে সকল স্থানেই তিনি তাঁর অভিনয়ের মাধ্যমে দর্শকের মন জয় করেছেন। সকল স্থানেই তাঁর অভিনয় সমালোচকদের দ্বারা প্রশংসিত হয়েছে। তিনি লস অ্যাঞ্জেলেসে ২০০৯ একাডেমি পুরস্কার প্রদান অনুষ্ঠানে উপস্থিত হয়েছিলেন, যেখানে তিনি "বিরাসত"এ তাঁর সহ-অভিনেতা অনিল কাপুরের সাথে দেখা করেছিলেন।
বদরুল আলা

বদরুল আলা বাংলাদেশের যশোর জেলার রাজনীতিবিদ, আইনজীবী ও তৎকালীন যশোর-৬ আসনের সংসদ সদস্য ছিলেন।
বদরুল আলা ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে যশোর-৬ আসন থেকে সংসদ সদস্য নির্বাচিত হয়েছিলেন।
বদরুল আলা ১৯৭১ সালে মহান মুক্তিযুদ্ধ চলাকালীন সময় ছিলেন পিস কমিটির যশোর জেলা সভাপতি। ১৯৬৮-৬৯ সালে শেখ মুজিবুর রহমান একটি মামলায় যখন যশোরে হাজিরা দিতে যান তখন যশোরের সকল আইনজীবী তার জামিনের জন্য আদালতকে জানালেও শুধুমাত্র বিরোধিতা করেছিলেন তিনি। তার তথ্যের ভিত্তিতেই যশোর থেকে ফেরার পথে ঢাকা বিমান বন্দরে আটক হন শেখ মুজিবুর।
প্রিয়া ভবানী শঙ্কর

প্রিয়া ভবানী শঙ্কর (জন্ম: ৩১ ডিসেম্বর ১৯৮৯) একজন ভারতীয় টেলিভিশন উপস্থাপিকা এবং চলচ্চিত্র অভিনেত্রী। তিনি "মায়াদ্ধা মান" (২০১৭) এবং "কাদাইকুট্টি সিংগাম" (২০১৮)-এ তার অভিনয়ের জন্য পরিচিত।
প্রিয়া ১৯৮৯ সালে তামিলনাড়ু জন্মগ্রহণ করেন। তার বাবা ভবানী শঙ্কর এবং মা থাঙ্গম ভবানী। তিনি বি.এস.আবদুর রহমান ক্রিসেন্ট বিজ্ঞান ও প্রযুক্তি ইনস্টিটিউট থেকে ইলেকট্রনিক্স এবং ইনস্ট্রুমেন্টেশন ইঞ্জিনিয়ারিংয়ের স্নাতক ডিগ্রির পরে ইনফসিসে একটি সফটওয়্যার ইঞ্জিনিয়ার হিসাবে তার পেশাজীবন শুরু করেছিলেন। মিডিয়া ইন্ডাস্ট্রিতে প্রবেশের পর তিনি স্নাতকোত্তর (এমবিএ) করেন।
প্রিয়া প্রথমে তামিল টেলিভিশন চ্যানেল "পুঠিয়া থালাইমুরাই"-এ সংবাদপাঠিকা হিসেবে পরিচিত ছিলেন। পরে তিনি স্টার বিজয়ের টেলিভিশন ধারাবাহিক "কল্যাণম মুধল কদল ভারাই"-এ অভিনেত্রী হিসাবে ব্যাপক জনপ্রিয় অর্জন করেছিলেন।
আশা ভাট

আশা ভাট (জন্ম: ৫ই সেপ্টেম্বর ১৯৯২) হলেন কর্ণাটকের একজন ভারতীয় মডেল, প্রকৌশলী এবং সুন্দরী প্রতিযোগিতায় শিরোপাধারী। তিনি ২০১৪ সালের মিস সুপারন্যাশনাল প্রতিযোগিতা জয়াভ করেছেন। তিনি প্রথম ভারতীয় মডেল হিসেবে এই প্রতিযোগিতা জয়লাভ করেছিলেন।
আশা ভাট ১৯৯২ সালের ৫ই সেপ্টেম্বর তারিখে ভারতের কর্ণাটকের শিমোগা জেলার একটি শিল্প শহর ভাদ্রবতীতে জন্মগ্রহণ করেছেন। তিনি কন্নড় ব্রাহ্মণ পিতা-মাতা সুব্রহ্মণ্য এবং শ্যামলা ভাটের কন্যা। তাঁর বাবা-মা উভয়ই মেডিকেল গবেষণাগারের কর্মকর্তা এবং তাঁরা উভয়েই ভদ্রাবতী শহরের ক্লিনিকাল গবেষণাগারগুলোতে কর্মরত ছিলেন। তাঁর এক বড় বোন ডক্টর অক্ষত, যিনি একজন শিশুরোগ বিশেষজ্ঞ।
ভাট ভদ্রাবতীর সেন্ট চার্লস স্কুলে পড়াশোনা করেছেন এবং মুড়বিদ্রির 'আলভা'স প্রাক-বিশ্ববিদ্যালয় কলেজ' হতে তাঁর প্রাক-বিশ্ববিদ্যালয় পড়াশোনা সম্পন্ন করেছেন। তিনি পুনের আইআইটি জেইই কোচিং ইনস্টিটিউটের প্রাইম একাডেমির একজন মেধাবী ছাত্রী ছিলেন। তিনি দাবি করেছেন যে এই ইনস্টিটিউটে অধ্যয়ন তাঁকে সৌন্দর্য প্রতিযোগিতা জয়লাভ করতে সহায়তা করেছে। আলভাস কলেজে অধ্যয়নকালে তিনি এন সি সিতে ভর্তি হন এবং প্রজাতন্ত্র দিবসের শিবিরে অংশগ্রহণ করার জন্য নির্বাচিত হন। তিনি সার্কভুক্ত দেশগুলোর জাতীয় ক্যাডেট কর্পস প্রতিনিধি দলের সদস্য ছিলেন, এর ফলস্বরূপ শ্রীলঙ্কা মিলিটারি একাডেমি পরিদর্শন করেছিলেন এবং ২০০৯ সালে শ্রীলঙ্কার রাষ্ট্রপতি মহিন্দ রাজাপক্ষের হাত থেকে 'সবদিকে দক্ষ' পুরস্কার গ্রহণ করেছিলেন। পরে তিনি আর. ভি. কলেজ অফ ইঞ্জিনিয়ারিংয়ের ইলেক্ট্রনিক্স প্রকৌশল বিভাগ হতে স্নাতক ডিগ্রি অর্জন করেন।
২০১৪ সালে, তিনি টাইমস গ্রুপ দ্বারা আয়োজিত মিস ডিভা প্রতিযোগিতায় অংশ নিয়েছিলেন এবং মিস ইন্ডিয়া সুপার ২০১৪ জয়লাভ করেন। আশা মিস ডিভা ২০১৪-এ তিনটি বিশেষ পুরস্কার জয় করেছিলেন, যেগুলো হচ্ছে: মিস কনজেনিয়ালিটি, মিস বিউটিফুল স্মাইল এবং মিস ফ্যাসেটিং। তিনি পোল্যান্ডের ক্রিণিকা-জদ্রিজে অনুষ্ঠিত মিস সুপারন্যাশনাল ২০১৪-তে ভারতের প্রতিনিধিত্ব করেছিলেন এবং ২০১৪ সালের ৫ই ডিসেম্বর তারিখে অনুষ্ঠিত প্রতিযোগিতার চূড়ান্ত পর্বে তাঁকে চূড়ান্ত বিজয়ী হিসাবে মুকুট পরানো হয়েছিল। এছাড়াও তিনি উক্ত প্রতিযোগিতায় "সেরা প্রতিভা"-র বিশেষ পুরস্কার লাভ করেছিলেন। তিনি বিদায়ী শিরোপাধারী মিস সুপারন্যাশনাল ২০১৩, ফিলিপাইনের মুত্যা জোহানা দাতুলের দ্বারা মিস সুপারন্যাশনাল ২০১৪-এর মুকুট পড়েছিলেন। মিস সুপারন্যাশনালের বিজয়ী হিসেবে তিনি এক বছর যাবত থাইল্যান্ড, মায়ানমার, হাঙ্গেরি, মরিশাস, চীন এবং পোল্যান্ড এবং ভারতের বিভিন্ন স্থানে ঘুরে বেড়িয়েছেন।
আশা বর্তমানে ভারতের মহারাষ্ট্রের মুম্বইয়ে বসবাস করছেন। তিনি মডেল হওয়া ছাড়াও তিনি একজন সামাজিক কর্মী, যিনি "অ্যাস্ট্র্রা ফাউন্ডেশন" নামে একটি নিজস্ব এনজিও পরিচালনা করেন।